Für ds Erste sött en Jedere, se wit er ma grecke, das Brönztreihe verbiete. I meine, es sött e kene von üs erloube, dass men i sim Huus Brantewy treihi, weder Chnächt no Magd, no Touner, u de d'Ching gant erst nit. U das cha no über ds eige Hus usgah, wen e Meister rund use seit: Wär Brönz trinkt, dä wott i nit i my Dienst näh u mi Taglohn, un i verbiete mine Dienste churzum u rundemänt, i die Wirtshüser u die Pintleni z'gah, wo me settigs uswirtet. Das Gsetz cheu mir gä u halte u bruuche derzue kei grosse Rat u kei Regierig.